容祖兒

**容祖兒**（；；）係香港女歌手，個人世界巡迴演唱會總場次高達120場。

1999年憑出道作《未知》攞咗香港四大電子傳媒（下簡稱「四台」）頒獎禮嘅新人獎，首專輯《EP Joey》因為試過排喺香港IFPI唱片銷量榜榜首成23個禮拜而打破樂壇紀錄。2003年憑成名作《我的驕傲》橫掃四台嘅歌曲獎同女歌手獎而殺入香港一線女歌手之列；同年亦以《我》嘅國語版《揮着翅膀的女孩》喺華語樂壇嶄露頭角。從2005年開始，連續7次攞咗四台女歌手大獎，加埋《心淡》、《16號愛人》等令人熟悉嘅作品，正式證明佢嘅天后地位。

2016年2月，容祖兒正式加盟湖南衛視《我是歌手》第四季、為第二位補位歌手，進一步開拓佢喺華語樂壇嘅事業。

## 演藝生涯
### 1998年以前：初試啼聲
容祖兒係荃灣仁濟醫院出世，佢鄉下係廣東新會，喺馬鞍山信義學校、沙田培英中學、聖芳濟各書院畢業同香港專業教育學院（黃克競分校）旅遊系證書課程，小學時已參與各類型嘅歌唱比賽。

1995年，喺Big Echo卡拉OK大賽中憑關淑怡《一首獨唱的歌》贏咗金獎同正東唱片歌手合約，第二年出首隻單曲《第一次我想醉》，為電影《4個32A和一個香蕉少年》嘅主題曲，但一曲推出後就被公司高層黃柏高以「她不漂亮」為由解約。失業期間為減輕阿媽嘅經濟負擔，曾任職文員同幫阿媽打理時裝店以賺取收入，直到喺正東舊同事介紹下轉投佳音唱片，錄咗日劇《同一屋簷下2》主題曲《溫暖的詩句》，後因佳音唱片撤離香港業務而再度被解約。之後做咗已故歌手羅文嘅徒弟（羅文離世後師承D'Topnotes主音歌手Christine Samson），並一同轉投飛圖唱片（而家英皇娛樂）。

### 1999年－2000年：正式出道
1999年，容祖兒正式出道，同獲得公司賞識同資助佢離開香港深造3個月。1999年12月公司被英皇娛樂收購，飛圖旗下歌手包括謝霆鋒同佢都同時成為英皇娛樂旗下歌手。嗰時，佢同葉佩雯、何嘉莉被英皇娛樂同傳媒界冠做英皇三小花，但隨著其餘2人走咗，此稱號亦漸漸被人遺忘。

1999年9月29號，佢出首張EP《EP Joey》，銷量達13萬張，破紀錄成為首位樂壇新秀跨世紀連續停留喺IFPI唱片銷量榜長達23個禮拜有關紀錄直到依家重未有任何新人能夠打破，而佢首隻主打《未知》，就係改編自Jennifer Paige嘅《Crush》，除獲得3個香港電子傳媒流行榜嘅冠軍位置外，都助佢攞到各大樂壇頒獎禮嘅新人獎。

2000年4月18號，佢出第2張EP《不容錯失》，同名主打歌《不容錯失》幫佢帶嚟第一個香港四大電子傳媒流行榜（俗稱「四台」）共同冠軍；同年9月5號出首張個人大碟《誰來愛我》，同喺11月19號舉行佢個人第一次紅館演唱會《~H2O+ 容祖兒美麗在望慈善演唱會》，呢年度祖兒已首嘗女歌手獎項，攞咗「叱咤樂壇女歌手銅獎」。

### 2001年－2002年：多元發展
2001年，佢先後出2張廣東大碟《全身暑假》、《隆重登場》同首張精選大碟《喜歡祖兒》。而後者重成為2001年IFPI最高唱片銷量大碟，主打歌《痛愛》成為佢代表作。12月6號出首張國語大碟《說真的》，正式開拓佢嘅華語市場。同年10月25號至27號，佢以四面台形式舉行一連3場首次個人售票演唱會《~H2O+容祖兒隆重登場演唱會2001》。雖然佢上半年聲帶發炎，經歷咗失聲嘅時期，一度以為自己歌唱事業就咁完結，之後積極接受治療，好返後繼續開拓佢演唱生涯。

除咗發展歌唱事業，佢都嘗試向電影圈發展，一口氣接拍咗3部電影：《百分百感覺II》（3月上映）、《我的野蠻同學》（8月上映）同《蘋果咬一口》（11月上映）。

2002年，佢先喺5月出年度廣東大碟《Something About You》，10月份重出第2張國語大碟《一個人的情歌》同第2張精選《喜歡祖兒2》，主打歌《爭氣》重攞咗「叱咤十大」歌曲獎項，首次包辦四台所有金曲獎。

### 2003年－2005年：晉身天后
憑住《我的驕傲》佢出嗮名，喺年尾橫掃樂壇頒獎禮，攞咗多項歌曲大獎，包括《十大勁歌金曲頒獎典禮》「十大勁歌金曲金獎」、《十大中文金曲頒獎音樂會》「全球華人至尊金曲」、《新城勁爆頒獎禮》「新城勁爆年度歌曲」同《叱咤樂壇流行榜頒獎禮》「專業推介．叱咤十大（第7位）」。首歌重帶挈佢首次上《十大勁歌金曲》「最受歡迎女歌星」、「叱咤樂壇女歌手金獎」同「叱咤樂壇我最喜愛的女歌手」寶座，成功躋身一線。憑住上述幾個大獎，佢成為呢年港樂頒獎禮嘅大贏家，攞咗「四台聯頒傳媒大獎」。

2004年，佢繼續專注歌唱事業，4月29號月10月14號分別出《Nin9 2 5ive》同《Give Love A Break》2張廣東碟，當中以歌曲《一拍兩散》、《世上只有》、《16號愛人》令人熟悉。年尾除繼續拎勁歌「最受歡迎女歌星」同「叱咤樂壇我最喜愛的女歌手」外，重首次攞咗港台增設嘅獎項「最優秀流行女歌手」，同第2次攞咗「四台聯頒傳媒大獎」，正式證明佢天后地位。

踏入2005年，佢雖然重係人氣高企，同成功喺紅館連開8場《Reflection of Joey's Live》演唱會，但歌路上似乎同以往有啲重覆，所以有樂評質疑佢已陷入事業瓶頸。

### 2006年－2007年：突破枷鎖
有見及此，佢喺2006年轉型，年頭嘅廣東大碟《Ten Most Wanted》顛覆之前嘅「K歌風格」，試咗唔同嘅音樂種類同題材，當中主打歌《赤地雪》重係佢做連鎖電器店百老匯代言人後嘅首隻廣告歌；年中嘅第4張國語大碟《Jump Up》請咗羅志祥一齊合唱《飆汗》。而年尾出嘅壓軸廣東大碟《Close Up》，佢重係卸任佢天后身段，唱出《卸妝》、《蒸餾》等歌曲，描繪女強人鮮為人知嘅背後一面。

2007年，佢再喺7月同11月出第5張國語大碟《小小》同廣東大碟《Glow》，前者請咗台灣天王周杰倫幫佢整同名主打；後者就係以「光」做主題，第一主打《逃》嘅「傾斜45度角」舞步重係深入民心。喺年尾嘅頒獎禮上，佢再次攞咗四台女歌手大獎，標誌住歷時2年嘅轉型成功，佢終能突破佢嘅「K後」枷鎖。

### 2008年－2010年：再創高峰
2008年頭，佢第5次上紅館舞台，舉行一連10場嘅《StarLight 演唱會》，反應空前熱烈，重喺4月再次舉行 Part 2。個唱期間佢嘅舞蹈表演以至舞台效果等各方面都獲各界好高評價，其中《逃》同《Power Medley》（一組長20分鐘嘅舞曲串燒）係容祖兒喺舞台上嘅標誌作，引嚟歌手仿傚。同年8月，佢獲邀做北京奧運會開幕式同閉幕式表演嘉賓；9月出由《StarLight》音樂總監王雙駿監製嘅年度廣東大碟《In Motion》，其中《跑步機上》成為四台冠軍作品，同《陪我長大》一同做咗年尾頒獎禮嘅十大歌曲。

2009年係佢出道嘅第10年，廣東大碟《A Time For Us》同國語大碟《很忙》相繼喺4月同8月出。為紀念入行10週年，佢特別喺10月喺香港文化中心大劇院­舉行2場《Perfect 10 演唱會》，以《一首獨唱的歌》為個唱揭開序幕，憶述當年喺歌唱比賽加入樂壇嘅苦況，同喺台上大唱近30首大熱金曲，包括《逃避你》、《抱抱》、《華麗邂逅》等，­同歌迷一齊見證佢嘅黃金10年。同月受邀出席央視國慶聯歡晚會，獻唱《祖國兒女》。11月同好友陳奕迅喺亞洲博覽館舉行903id club拉闊音樂會。年尾憑《搜神記》繼2003年後再攞「金曲金獎」，重首次獲頒2首金曲（《可歌可泣》、《搜神記》）同第3次攞咗「四台聯頒傳媒大獎」。

2010年先後完成《StarLight 演唱會》海外巡演嘅澳洲墨爾本站同悉尼站，同出2張EP《Joey Ten》同《空港》。前者點題作《一直看見天使》出自填詞人好友黃偉文手筆，係佢幫容祖兒「度身訂造」嘅10週年主題曲；後者就寓意機場嘅意思（「雖然於這個地方上，人人都匆匆忙忙的就像過客一樣，但卻見證悲歡離合」），係年尾紅館個唱《Concert Number 6》嘅主題專輯。個唱期間，佢施展渾身解數，除咗一貫嘅勁歌熱舞同深情演唱外，重首次以結他自彈自唱演唱會主題曲《空港》。佢都係香港首位女歌手可以喺10年內開辦6次個人紅館演唱會，總場次高達44場。

### 2011年－2013年：音樂自主
2011年頭，佢先後代表香港出席首屆「香港亞洲流行音樂節」同喺英國倫敦皇家阿爾伯特音樂廳（Royal Albert Hall）舉辦首次歐洲演唱會，係繼師父羅文（1979年）同陳奕迅（2010年）後第3位香港歌手（都係首位華人女歌手）如駐呢個場地演出。9月，出等咗2年嘅廣東大碟《Joey & Joey》，呢次大碟以未曾合作過嘅音樂人嘅作品為主，如前RubberBand成員藝琛、Mattew Tisher同Andrew Ang、方大同、方皓玟同恭碩良等。其中主打《花千樹》同《牆紙》都係四台冠軍作品，2個都喺網絡平台上攞到高點擊率，專輯之後重攞咗「新城勁爆年度專輯」。

2012年7月出嘅國語專輯《Moment》就係同台灣音樂人如王治平、陳小霞、吳青峰、蔡健雅、黃韻玲等合作為主，主打歌《正好》、《霧裡看花》同《加大力度》喺各大流行榜攞到唔俗嘅成績，被外界叫做係佢質素最高嘅國語專輯。8月，佢到訪河岸留言，舉行佢首個喺台灣嘅音樂會。11月出席韓國《Mnet亞洲音樂大獎》（Mnet Asian Music Awards，簡稱MAMA），獲頒「最受歡迎歌手（香港區）」。同年，佢亦接拍電影《DIVA華麗之後》，角色嚴靖怡同佢本人幾有共通之處，所以發揮唔俗，主題曲《追風箏的風箏》重獲提名《香港電影金像獎》「最佳原創電影歌曲獎」。

2013年佢出廣東大碟《小日子》，唱片銷量同口碑幾好，除咗憑《天窗》攞咗CASH「最佳女歌手演繹」，重被指有望問鼎「叱咤至尊唱片大獎」（雖最終大熱倒灶，輸畀陳奕迅嘅《The Key》）。同年12月，佢舉行首個跨年個唱《JOEY YUNG in CONCERT 1314》，反應熱烈，15場門票好快賣嗮。雖然歌唱中段佢曾病倒失聲，但重憑住佢意志堅持完成演出，贏到樂迷嘅掌聲同認可。

### 2014年：稍作休息
演唱會後失聲，加上家人身體抱恙，2014年佢放慢腳步，喺音樂方面付出稍減，將重心轉移至家庭上。本年佢剩係繼續咗佢《1314》巡演同獻唱電影主題曲，冇出任何專輯。年尾展開「Side Project」，先後派上歌曲《天然呆》同《樂觀》，前者曲風輕快清新，後者就破天荒請咗日本殿堂級女歌手五輪真弓幫佢作曲，繼2003年《我的驕傲》後攞咗叱咤樂壇流行榜2個禮拜冠軍。

### 2015年－2017年：事業回勇
進入2015年，容祖兒事業全面回勇，年初嘅2首主打《這麼近那麼遠》同《飄紅》各有特色：前者翻唱歌神張學友1995年嘅作品，感情演繹豐富；後者內容圍繞腦退化症，題材新穎。年中受邀幫無綫外購劇《武則天》獻唱港版主題曲《女皇》，喺網絡上好紅，攞咗超過300萬點擊率。同年同好友李克勤出《世界真細小》，係2人自2004年《刻不容緩》後嘅再次合作。2人重喺9月合辦12場紅館演唱會，門票好快賣嗮、個唱好多好評。年尾專注同監製馮翰銘合作嘅新碟，新作《黃昏點唱機》以香港文化做題材，係佢少有「貼地」嘅作品。

2016年2月，加盟湖南衛視《我是歌手》第四季、為第二位補位歌手，之後喺突圍賽演唱《放開你的頭腦》以第二名突圍成功，喺總決賽第一輪遭到淘汰。6月出專輯《J-POP》，即刻攞咗香港唱片商會銷量榜冠軍同iTunes專輯榜第一位，同喺商台叱咤樂壇流行榜取得優異成績，係2016年嘅「至尊唱片」。12月，出首張國語精選《一百個我》。

2017年頭，佢先後翻唱2首自己嘅舊作《最好時光》同《麻煩你》，幫佢喺3月下旬至4月中旬嘅17場《My Secret·Live》演唱會揭開序幕。呢次個唱係以非派台歌曲（Side-Tracks）為主，製作上亦嘗試加入舞台劇元素，請咗舞台劇工作者彭秀慧做總監。演出其間吸引大批圈中名人好友入場欣賞，唱片監製舒文形容呢次個唱係「前無古人，後無來者」，音樂製作人於逸堯重指呢個演唱會「證明了這個小漁港的軟實力」。2017年1月，受邀出席KKBOX風雲榜做表演嘉賓。6月，受邀出席第28屆金曲獎擔任頒獎嘉賓。

### 2018年－2020年：雙十年華
2019年8月，容祖兒連開19場《Pretty Crazy演唱會》，嘉賓陣容鼎盛，尾場仲唱足四個鐘，超時罰款累積金額過百萬。2019年尾，容祖兒貼咗張戴住口罩嘅相，好快引嚟內地網民抨擊，佢即刻發表聲明道歉，指自己熱愛祖國。

2020年年頭，開展「Pretty Crazy 演唱會」嘅世界巡迴演出，更首度喺荷蘭開唱。4月作為首位香港本地女歌手上咗時尚雜誌《VOGUE》香港版封面，首次合作國際知名攝影師組合「Luigi and Iango」，喺歐洲巡唱期間喺法國巴黎拍。10月當選香港十大傑出青年，以表揚佢喺個人事業同社會服務方面做嘅貢獻。同月宣布以首發前輩歌手身份參加東方衛視《我們的歌》第二季。11月推出首次參與作曲嘅單曲〈東京人壽〉，並喺第二年年頭相繼喺香港五大流行榜夾埋攞到十個禮拜冠軍。

2021年1月，參加芒果TV明星女團競演真人騷節目《乘風破浪的姐姐2》。2月出咗單曲〈煙花紀〉，歌名取自2009年大熱作品〈搜神記〉嘅尾段歌詞。

## 音樂作品

### 粵語大碟／EP／新曲+精選

### 其他專輯

### 派台歌曲成績
呢個係**[[:Category:動態一覽|動態]]嘅[[:Category:未完成一覽|未完成一覽]]**，內容可能會隨時增加，所以佢可能永遠都唔會補充完整，但歡迎您**隨時修改同。</small></div><includeonly>
</includeonly><noinclude>



* **(1)** 代表歌曲攞咗2個禮拜冠軍

* (*) 代表歌曲重喺榜上

* (×) 代表歌曲冇派往該平台

==音樂會同演唱會==
===香港大型／主要演唱會===


=== 世界巡迴演唱會（香港以外地區）===



=== 其他音樂會同演唱會 ===




== 演出作品 ==
=== 電影 ===


=== 電視劇 ===
**無線電視**


=== 其他影視演出 ===

==== 音樂特輯 ====
**2001年**
*英皇娛樂製作《容祖兒東京音樂特輯》
**2004年**
*英皇娛樂製作《容我說》
**2008年**
*無綫電視製作《藍兒本色》
*無綫電視製作《[[現代塵世美]]》	
**2009年**
*英皇娛樂製作《Perfect Ten Documentary》
*無綫電視製作《容祖兒 ‧ 光輝十年》
**2010年**
*無綫電視製作《我的故事‧我的歌》

==== 音樂微電影 ==== 
**2003年**
*《獨照》飾 祖兒
**2012年**
*《霧裡看花》飾 Joey
*《遺落在北海道的回憶》飾 Joey

==== 綜藝節目 ====
**2016年**
* [[我是歌手 (第四季)|《我是歌手》第四季]]
* 《[[天天向上]]》
* 《[[快樂大本營]]》
* 《[[全員加速中]]》
* 《[[我想和你唱 (第一季)|我想和你唱]]》
* 《[[我的新衣]]》
* 《[[我愛香港 (電視節目)|我愛香港]]》
**2017年**
*  《[[奔跑吧]]》
* 《[[快樂大本營]]》
* 《[[超強音浪]]》


== 廣告、代言人同大使 ==

容祖兒自出道以嚟一直人氣高企，所以有唔少廣告商嘅青睞，獲邀成為多個品牌嘅代言人，令人熟悉嘅廣告有~H2O+、麥當勞「Shake Shake薯條」、[[百老匯攝影器材|百老匯]]同[[板長壽司]]等。最近拍攝嘅廣告就係[[星展銀行|DBS]] Eminent信用卡。另外，容祖兒形象正面健康，亦獲唔少慈善團體或政府機構邀請擔任大使，如宣明會「饑饉之星」、立法會選舉選民登記大使等。

=== 廣告 ===

**1999年**
*[[~H2O|~H2O+]] 護膚品 - 平面廣告
*[[Bossini]] 服裝 - " Y2K" 系列平面廣告
*[[法國婚紗]] - 平面廣告

**2000年**
*[[Compass Visa]] [[信用卡]]－電視同平面廣告
*花王 – [[樂而雅]] 電視同平面廣告
*[[~H2O+]]美白系列護膚品 - 電視同平面廣告
*[[Oasis Spa]] 美容中心－平面廣告
*[[電訊盈科|香港電訊]] [[IBM]] - 平面廣告
*[[四洲]]牛奶糖 -電視廣告
*[[電訊盈科|香港電訊]] [[網上行]]（電視同平面廣告）
*[[~H2O+]]冬季Eye Lifter護膚品（電視同平面廣告）
*[[~H2O+]]綠茶系列護膚品（電視同平面廣告）

**2001年**
*[[尼康]]相機 - 平面廣告
*[[Compass Visa]] [[信用卡]]－電視同平面廣告
*碧婷洗髮露（中國）－電視同平面廣告
*花王 [[樂而雅]]－電視同平面廣告
*[[~H2O+]] 控油磨沙者喱（中國、台灣同香港）（電視同平面廣告）
*[[~H2O+]] 纖體修身露（中國、台灣同香港）（電視同平面廣告）
*[[四洲]]咖啡糖（電視同平面廣告）

**2002年**
*[[尼康]] 相機（平面廣告）
*伊米奴便服（中國）（電視同平面廣告）
*[[日清]][[出前一丁]]通心寶 （電視同平面廣告）
*[[~H2O+]] 水中美白系列（電視同平面廣告）
*[[日清]][[出前一丁]]即食麵 （電視同平面廣告）
*[[~H2O+]] 減肥系列（平面廣告）
*[[西門子公司|西門子]]手提電話8008（電視同平面廣告）
*[[~H2O+]] 水磨坊（平面廣告）
*[[花旗銀行|Citibank]] Oasis [[VISA]] Card（電視同平面廣告）
*[[泓景臺]]樓盤（主題曲）

**2003年**
*伊米奴便服（中國）（電視同平面廣告）
*[[尼康]] 相機（平面廣告）
*[[日清]][[出前一丁]]醬意寶（電視同平面廣告）
*[[Fit型堂]]纖體（電視同平面廣告）
*[[星Mobile]][[新世界]]流動多媒體服務（電視同平面廣告）
*[[西門子公司|西門子]]手機SL55（電視同平面廣告）
*[[麥當勞|McDonald's]] I'm lovin it Brand Campaign（電視廣告主題曲）
*McDonald's Shake Shake Fries（電視同平面廣告）

**2004年**
*2004 ~H2O+ 護膚品（電視同平面廣告）
*~H2O+ 化妝品（電視同平面廣告）
*[[可口可樂]]（電視同平面廣告）
*36°C伴暖棉內衣（中國）（電視同平面廣告）
*[[刀嘜]]油 （主題曲）
*@Home 傢俬（平面廣告）
*英皇珠寶（中國）（電視同平面廣告）
*"[[瘦身教館]]" 的消腩丸同沖涼瘦 （電視同平面廣告）
*奇客餅乾（中國）（電視同平面廣告）
*[[幸福醫藥]] （電視同平面廣告）
*伊米奴便服（中國）（電視同平面廣告）

**2005年**
*[[老行家]]燕窩（電視同平面廣告）
*奇客餅乾（中國）（電視同平面廣告）
*@Home 傢俬（香港）（平面廣告）
*~H2O+ 護膚品 （電視同平面廣告）
*[[Lux]] Super Rich 洗髮同沐浴用品（香港）（電視同平面廣告）
*[[網上行]] ~ Love Music（香港）（電視同平面廣告）
*伊米奴便服（中國）（電視同平面廣告）
*美心月餅（香港）（電視同平面廣告）
*[[百老匯攝影器材|百老匯]]（香港）（電視同平面廣告）

**2006年**
*Budweiser 2006世界盃（香港）（電視同平面廣告）
*[[美心]]冰皮月餅（香港）（電視同平面廣告）
*[[百老匯攝影器材|百老匯]]（香港）（電視同平面廣告）
*[[McDonald's]] Shake Shake Fries（香港）（電視同平面廣告）
*NCM 向祖兒狂呼（香港）（電視同平面廣告）
*MOOV（香港）（電視同平面廣告）
*[[西鐵城|Citizen]] xC 手錶（香港、中國、台灣、新加坡、馬來西亞、泰國、韓國同菲律賓）（平面廣告）

**2007年**
*Mioggi 護膚品（香港）（電視同平面廣告）
*Charminglady 彩妝同謢膚品（中國） （平面廣告）
*[[百老匯攝影器材|百老匯]]（香港）（電視同平面廣告）
*[[西鐵城|Citizen]] xC 手錶（香港、中國、台灣、新加坡、馬來西亞、泰國、韓國同菲律賓）（平面廣告）
*[[麥當勞|McDonald's]] Shake Shake Fries（香港）（電視同平面廣告）<small>（與[[洪卓立]]合作）</small>
*Neway 零時零分好K Fun（香港）（電視同平面廣告）
*[[香港鐵路有限公司|港鐵]]·一路帶動生活（電視廣告）

**2008年**
*[[麥當勞|McDonald's]] Shake Shake Fries（香港）（電視同平面廣告）<small>（與[[李準基]]合作）</small>
*[[西鐵城|Citizen]] xC 手錶（香港、中國、台灣、新加坡、馬來西亞、泰國、韓國同菲律賓）（平面廣告）
*[[百老匯攝影器材|百老匯]]（香港）（電視同平面廣告）
*[[Mioggi]] 護膚品（香港）（電視同平面廣告）
*[[Reebok]] 運動用品（香港）（平面廣告）

**2009年**
*[[麥當勞|McDonald's]] Shake Shake Fries（香港）（電視同平面廣告）
*[[More]] 美容產品（香港）（平面廣告）
*[[可口可樂]]（香港）（電視同平面廣告）
*[[Reebok]] 運動用品（香港）（平面廣告）
*[[Broadway|百老匯]]（香港）（電視同平面廣告）
*[[Mioggi]] 護膚品（香港）（電視同平面廣告）
*櫻雪 廚具用品（中國）（平面廣告）
*香港亞洲遊戲展（香港）（平面廣告）

**2010年**
*[[麥當勞|McDonald's]] 35週年廣告（香港）（平面廣告）
*[[Broadway|百老匯]]（香港）（電視同平面廣告）
*[[Reebok]] 運動用品（香港）（平面廣告）
*[[Mioggi]] 護膚品（香港）（平面廣告）
*[[Summer's eve]] 女性衞生用品 （香港）（電視同平面廣告）
*櫻雪 廚具用品（中國）（電視同平面廣告）

**2011年**
*[[Broadway|百老匯]]（香港）（電視同平面廣告）
*[[Mioggi]] 護膚品（香港）（平面廣告）
*[[Reebok]] 運動用品（香港）（平面廣告）
*[[Summer's eve]] 女性衞生用品 （香港）（電視同平面廣告）
*清熱酷 綠涼茶飲品（中國同香港）（電視同同平面廣告）
*[[Bossini]] 反鬥奇兵系列（平面廣告）
*[[Osim]] 推拿腳機廣告 （香港）（電視廣告）

**2012年**
*[[Broadway|百老匯]]（香港）（電視同平面廣告）
*[[Osim]] 推拿腳機廣告 （香港）（電視同平面廣告）
*[[Kiddi奇迪]]（中國）（平面廣告）
*[[Bossini]] 春夏時尚系列（亞太區）（平面廣告）
*[[Osim]]「按摩美梳化」廣告（香港）（電視同平面廣告）
*清酷 飲品（中國同香港）（電視同平面廣告）
*[[板前、板長壽司]] （香港）（電視、電台，同平面廣告）
*[[櫻雪]]廚櫃廣告 （中國）（平面廣告）
*[[MOOV]]音樂愛你 （香港）（平面廣告）

**2013年**
*[[Broadway|百老匯]]（香港）（電視同平面廣告）
*[[板前、板長壽司]] （香港）（電視、電台，同平面廣告）
*[[櫻雪]]廚櫃廣告 （中國）（平面廣告）
*凱芙蘭 Snail蝸牛小金瓶護膚品（中國）（電視同平面廣告）
*好迪洗髮水（中國）（電視同平面廣告）
*[[~H2O+]]－電視同平面廣告


=== 大使 ===

**2000年**
*[[香港立法會]]選舉選民登記大使
*千禧兒童教育大使
*正義和平大使
*[[廣州]]保護母親河大使
*愛心展能大使

**2001年**
*[[香港海洋公園]]太平洋海岸之星
*無煙家庭大使
*[[聯合國兒童基金會]]（Unicef）健康之星

**2004年**
*[[保良局]]「兒童助養大使」
*「世代無肝炎」宣傳大使

**2005年**
*[[香港兔唇裂顎協會]]關懷大使
*[[保護海港協會]]「保護海港大使」

**2006年**
*[[耳聽心言]]「護耳之星」
*[[香港]][[五四青年節]]2006「五四青年大使」
*[[香港世界宣明會]]2006「饑饉之星」

**2007年：**
*港台「第二屆愛心獎2007頒獎禮」－愛心大使
*「世代無肝炎」宣傳大使
*回歸10年－煙花匯演暨群星耀香江－煙花匯演大使
*香港區議會選舉選民登記大使

**2009年**
*亞洲遊戲展推廣大使

**2010年**
*2010廣州亞運會 亞運歌曲推廣大使

**2011年**
*[[樂施會]] 中國發展基金「樂施大使」
*[[2011年全港運動會|第3屆全港運動會]] 推廣大使

**2012年**
*[[樂施會]] 中國發展基金「樂施大使」

**2013年'''
*樂施會 中國發展基金「樂施大使」
*香港貿易發展局 香港時尚設計展 推廣大使
*第4屆全港運動會 推廣大使
*器官捐贈 愛心大使

## 榮譽同獎項
容祖兒自1999年加入樂壇至依家攞獎無數。出道年囊括四台新人獎項，翌年重打入女歌手三甲，攞咗「叱咤女歌手銅獎」。2002年成績有所突破，憑《爭氣》包辦四台所有歌曲獎。2003年係佢豐收嘅一年，一首令人熟悉嘅《我的驕傲》橫掃樂壇獎項，攞咗勁歌「金曲金獎」、港台「全球華人至尊金曲」等多項大獎，重令佢首次上「最受歡迎女歌星」同「叱咤女歌手金獎」寶座，成功躋身一線。2004年再下一城，憑《世上只有》、《一拍兩散》等熱門歌曲蟬聯「四台聯頒傳媒大獎」，再次成為香港頒獎禮嘅大贏家，證明咗天后地位。2008年首次攞勁歌「亞太區最受歡迎女歌星」，睇到佢海外人氣亦有所提升。2014年因失聲問題同家人身體問題，喺音樂方面付出稍減，聲勢有所回落，重攞咗「叱咤女歌手銀獎」。2016年佢事業返嚟，專輯《J-POP》口碑好好，攞咗「叱咤至尊唱片大獎」。

個人方面，佢先後喺2014年同2016年攞無綫電視同新城電台頒發「最受歡迎歌手十年大獎」同「勁爆25週年音樂大獎」，對樂壇嘅貢獻有肯定。

### 主要音樂獎項紀錄
* 3次攞咗「四台聯頒傳媒大獎」，成為香港樂壇頒獎禮嘅大贏家（2003年－2004年、2009年）
* 7次攞咗四台女歌手大獎（2005年、2007年、2010年－2013年、2015年）
* 12次成為無綫勁歌「最受歡迎女歌星」（2003年－2007年、2010年－2016年）
* 2次攞勁歌「亞太區最受歡迎女歌星」（2008年－2009年）
* 3次攞咗勁歌「金曲金獎」（2003年、2009年、2013年）
* 16屆港台「優秀流行歌手」（2001年－2016年）
* 13屆港台「最優秀流行女歌手」（2004年－2016年）
* 15屆港台「全年最高銷量女歌手」（2001年－2009年、2011年－2016年）
* 6次包辦港台「優秀流行歌手」、「全國最佳女歌手」、「最優秀流行女歌手」、「全年最高銷量女歌手」（2005年－2009年、2013年）
* 2次攞商台「叱咤樂壇我最喜愛的女歌手」（2003年－2004年）
* 連續17年打入「叱咤樂壇女歌手」三甲位置，包括11次金獎（2003年、2005年、2007年－2013年、2015年－2016年）
* 12次攞咗「叱咤十大」獎項（2002年－2004年、2006年－2008年、2010年－2011年、2013年－2016年）
* 9次攞「新城勁爆女歌手」（2001年－2009年）
* 8次攞「新城全球勁爆歌手」（2007年－2013年、2015年）
* 3次攞「勁爆播放指數歌手大獎」（2008年－2009年、2011年）
* 1999年－2013年連續15年無間斷攞咗「新城勁爆頒獎禮」獎項
* 1999年－2016年連續18年無間斷攞咗「叱咤頒獎禮」、「十大中文金曲」、「勁歌金曲」獎項

### 香港四大電子傳媒頒獎禮獎項
#### 年度頒獎禮

#### 華語頒獎禮

### 其他本地、內地、海外獎項

### 影視獎項

## 參考

## 出面網頁

*容祖兒官方網站
*容祖兒Facebook專頁
*
*英皇娛樂：容祖兒個人檔案
*種子音樂：容祖兒個人檔案
*容祖兒 李克勤 演唱會 2015